Kabudayaan Hemudu

**Kabudayaan Hemudu **(5500 SM inggo 3300 SM<span class="mw-reflink-text"></span>) adolah suatu kabudayaan Neolitikum&nbsp;nan bakambang indak jauah dari sisi salatan&nbsp;Taluak Hangzhou&nbsp;di Jiangnan, nan&nbsp;kini tamasuak&nbsp;Yuyao, Zhejiang, Cino. Kabudayaan ko mungkin tabagi jadi fase awa jo fase akia, iyolah sabalun jo sasudah&nbsp;4000 SM.<span class="mw-reflink-text"></span>&nbsp;Situs Hemudu, nan jauahnyo 22&nbsp;km barat lauik dari&nbsp;Ningbo, ditamuan pado 1973. Situs-situs&nbsp;Hemudu lainnyo ditamuan juo di kapulauan Zhoushan. Urang paunyi&nbsp;Hemudu disabuik punyo bantuak fisik nan babedo jo panunyi situs-situs Sungai Kuniang nan barado di sabalah utara.&nbsp;Para ahli mamandang baso Kabudayaan Hemudu marupoan sumber&nbsp;dari kabudayaan-kabudayaan proto-Austronesia.

## Kabudayaan fisik
Babarapo ahli bapandapek baso kabudayaan Hemudu ado basamo jo kabudayaan Majiabang culture&nbsp;sabagai duo kabudayaan nan tapisah jo babedo, sarato ado patukaran kabudayaan antaro kaduonyo. Ado pulo ahli lainnyo nan mangalompokan&nbsp;Hemudu jo&nbsp;Majiabang&nbsp;sabagai subtradisi.<span class="mw-reflink-text"></span>&nbsp;Duo galodo gadang mambuek Sungai Yaojiang&nbsp;nan dakek lokasi tu barubah aliarannyo mambuek tanah patanian rusak jo garam, inggo masarakaik Hemudu tapaso maninggalan pamukiman mareka . Urang Hemudu tingga di rumah panggung nan panjang. Rumah panggung panjang untuak kaluargo gadang umum juo ditamuan di situs-situs&nbsp;Hemudu, nan sarupo bana jo nan di jaman moderen kini masih ado di Kalimantan.

Kabudayaan Hemudu adolah salah satu kabudayaan taawa nan mananam&nbsp;padi. Panggalian taakia pado situs dari periode&nbsp;Hemudu di Tianluoshan manunjuakan baso padi maalami parubahan evolusioner nan dikana sabagai domestikasi.&nbsp;Sabagian gadang artifak nan ditamuan di&nbsp;Hemudu tadiri dari tulang binatang, misanyo pangkua nan dibuek dari tulang bau untuak mangolah sawah.

Kabudayaan ko maasiaan juo pernis&nbsp;kayu. Sabuah mangkuak kayu bapernis sirah di Museum Zhejiang dipakiroan baasa dari 4000~5000 S.M., nan dipicayo sabagai benda tatuo nan macam ko di dunia.

Babagai macam tanaman sarupo kacang tanduak, seroja, ek, melon, goseberi lia, blackberi, persik, kacang rubah, jo labu aia&nbsp;ditamuan di Hemudu jo Tianluoshan.<span class="mw-reflink-text"></span> Urang Hemudu kamungkinan lah manjinakan babi&nbsp;jo&nbsp;anjiang, tatapi acok manjalanan juo paburuan&nbsp;kijang&nbsp;jo kabau lia. Manangkok ikan dijalanan juo sacaro baramai-ramai, kusuihnyo ikan&nbsp;karper crucian.&nbsp;Praktik mancari ikan jo baburu tabukti jo sisa-sisa tulang harpun,&nbsp;busua jo mato panah. Alaik musik, sarupo suliang tulang jo gandang kayu ditamuan juo di&nbsp;Hemudu. Desain&nbsp;artefak dari panduduak Hemudu mampunyoi banyak kasamoan jo artefak dari panduduak Samananjuang Aisa Tenggara.

Kabudayaan ko maasiaan tambika&nbsp;nan taba dan bapori. Tambika khas ko umumnyo bawarno itam dan dibuek mamakai tapuang&nbsp;arang. Iasan tumbuahan atau gamba geometris acok dilukihan, dan kadang-kadang ditambahkan iasan dari bakeh tali di pamukoan tambika. Kabudayaan ko maasiakan juo ornamen paek batu&nbsp;giok&nbsp;ornamen, artefak&nbsp;gadiang, sarato patuang tanah liek ketek.

## Organisasi sosiopolitik
Pado periode awa masarakaik Hemudu basipaik kasukuan matrilineal. Silsilah disabuik badasa matrilineal dan status sosial anak jo urang padusi dianggap cukuik tinggi. Pado periode-periode sataruihnyo, sacaro batahap mareka barubah manjadi kasukuan&nbsp;patrilineal. Salamo periode ko, status sosial laki-laki maningkek dan silsilah manjadi badasa&nbsp;jalua laki-laki.

## Kapicayoan
Panduduak Hemudu mamuja ruah matoari jo ruah kasuburan. Mareka maadoan pulo ritual badukun kapado matoari, sarato picayo pado totem buruang. Kapicayoan taradok kaidupan sasudah mati jo antu dipakiroan mareka miliki juo. Urang nan dikubua kapalonyo maadok timur atau&nbsp;timua lauik, sabagian gadang indak ado bando kubuanyo. Bayi dikubua dalam tampayan kubua, sadangkan paja ketek jo urang dewasa dikubua rato di tanah. &nbsp;Umumnyo indak ado tampek pakubuaran umum, tapi di periode balakangan lah ditamuan pakubuaran umum untuak kaluargo dakek. Duo kalompok tapisah pado pakubuaran jinih ko dipakiroan adolah duo suku nan saliang kawin-mangawini. Ditamuan labiah banyak bando kubua pado pakubuaran umum ko.<span class="mw-reflink-text"></span>

## Lingkuangan
Dari fosil amuba&nbsp;jo sabuak sari nan ditamuan, dipakiroan baso kabudayaan Hemudu muncua jo bakambang di patangahan iklim Holosen optimal. Panalitian garih pantai aia lauik nan tarangkek di Dataran Tinggi&nbsp;Ningshao&nbsp;dari maso 7000 – 5000 BP manunjuakan baso mungkin maso tu katinggian aia lauik labiah randah sacaro stabil, kudian dari 5000 inggo 3900 BP acok tajadi banjia. Iklimnyo dipakiroan tropis inggo subtropis, jo suhu tinggi dan banyak curah ujan sapanjang taun.

## Rujuakan
* 
* 
* 

## Catatan kaki

## Bacoan lanjutan
* Allan, Sarah (ed), *The Formation of Chinese Civilization: An Archaeological Perspective*, ISBN 0-300-09382-9
* Chang, Kwang-chih. *The Archaeology of Ancient China*, ISBN 0-300-03784-8
* Fuller, D.Q & Harvey, E., Qin,L. (2007). Presumed domestication? Evidence for wild rice cultivation and domestication in the fifth millennium BC of the Lower Yangzte region.Antiquity 81(312), 316-331
* Zhu C, Zheng CG, Ma CM, Yang XX, Gao XZ, Wang HM, Shao JH.  On the Holocene sea-level highstand along the Yangtze Delta and Ningshao Plain, east China.  CHINESE SCIENCE BULLETIN 48 (24): 2672-2683 DEC 2003